stanford-oval/wikipedia huggingface dataset:
ג'רארד באטלר
קריירה

קריירת המשחק של באטלר החלה בזכות השחקן והבמאי סטיבן ברקוף, שניגש אליו בבית קפה לונדוני והציע לו תפקיד במחזות "קוריולנוס" ו"טריינספוטינג".
תפקידו הקולנועי הראשון היה בסרט "הוד מעלתה, הגברת בראון". פריצת הדרך שלו בקולנוע הייתה בתפקיד הראשי בסרט טלוויזיה "אטילה". משחקו בסרטו של ג'ואל שומכר, המבוסס על המחזמר המצליח של אנדרו לויד ובר, "פנטום האופרה", נחשב לתפקידו הראשון הגדול ביותר. למרות היעדר רקע אופראי, הוא שר בעצמו בסרט, ולדברי אנדרו לויד ובר, יש לבאטלר את קול ה"רוקנרולי" שהוא רצה תמיד שיהיה לפנטום. בשנת 2007 יצא הסרט "300" בכיכובו של באטלר. הסרט נחשב לאחד הסרטים המצליחים ביותר בסוגת האקשן מבחינה הכנסות (למעלה מ-456 מיליון דולר), וזיכה על כך את באטלר בפרס "שחקן האקשן של השנה" בטקס פרסי הטאורוס לפעלולנים, מכיוון שהוא ביצע את כל הפעלולים בעצמו. באותה שנה שיחק בדרמת הפשע "התנפצות".
בשנת 2008 שיחק בסרט "האי של נים" (אנ') בתפקיד אלכס רובר, הרפתקן וחוקר ידוע.
בשנת 2009 שיחק בסרט הפעולה האמריקאי "אזרח שומר חוק" ודורג בשלושה כוכבים מתוך ארבעה על ידי רוג'ר איברט.
בשנת 2010 דיבב בסרט "הדרקון הראשון שלי" את אביו של היקאפ, סטויק העצום. הבמאי כריס סנדרס תיאר את סטויק כאדם המייצג ויקינג אמיתי. באטלר אמר על תפקיד זה "שמחצית מקריירת המשחק שלי הובילה אותי אליו. לדמות יש רבדים עמוקים יותר. הוא לא רק גדול וקשוח, אלא גם דמות שאפשר להתחבר אליה, במיוחד לאחר שאיבד את אשתו והוא מחויב לגדל את בנו לבד." ב-2014 וב-2019 חזר באטלר לדבב את הדמות שלו בסרטי ההמשך "הדרקון הראשון שלי 2" ו"הדרקון הראשון שלי: העולם הנסתר".
ב-2013 כיכב בסרט "המטרה: הבית הלבן". ב-2016 וב-2019, שיחק בסרטי ההמשך "המטרה: לונדון" ו"המטרה: שומר הראש".
בשנת 2017 שיחק בסרט הדרמה "גיבור אמריקאי" ובאותו שנה בסרט "הסערה".
בשנת 2018 שיחק בסרט "לצוד את האויב". באטלר הגיע לישראל לכבוד הקרנת הבכורה של הסרט בסינמה סיטי בצומת גלילות. במהלך הביקור השתתף בריאיון שבו הרעיף שבחים על ישראל ואף ייחל לכך שביתו בלוס אנג'לס יישרף על מנת שיוכל לעבור לארץ. ביתו אכן נשרף חודש בלבד לאחר הביקור, בגל השריפות בקליפורניה.
בשנת 2022, כיכב בסרט "נראתה לאחרונה בחיים".
בשנת 2023 שיחק בסרט "קנדהאר", ובאותה השנה שיחק גם בסרט "נחיתת חירום".
חיים אישיים

במהלך התקופה שבה עבד כעורך דין, היה מדוכדך ושתה לשוכרה. כשהתחיל לשחק, נגמל מהשתייה. האמרגנית שלו הודיעה בפברואר 2012 שבאטלר עבר גמילה ולא חזר לשתות עוד אלכוהול. הוא ניסה להפסיק לעשן על ידי היפנוזה, מדבקות ושיטות נוספות. הוא הצליח למשך שישה חודשים בעת צילומי הסרט "300", אך חזר לעשן לקראת סוף הצילומים.
באטלר מתגורר לסירוגין בלוס אנג'לס ובגלאזגו. הוא אוהד של קבוצת הכדורגל הסקוטית סלטיק.

הוא יצא בעבר עם קמרון דיאז ועם ג'ניפר אניסטון. בין השנים 2014–2016 יצא עם מורגן בראון. הם חזרו בשנת 2020.
ב-2018 השתתף בטקס התרמה חגיגי לארגון ידידי צה"ל בארצות הברית (FIDF), בו גייסו 60 מיליון דולר עבור צבא ההגנה לישראל.
פילמוגרפיה > קולנוע

TBA: ‏All-Star Weekend'‏ – בתפקיד: רוסי.
"TBA: ‏ Greenland: Migration – בתפקיד: ג'ון גארית'י.
TBA:‏ In the Hand of Dante ‏
2025: הדרקון הראשון שלי– בתפקיד: סטויק העצום.
2025 Naya Legend of the Golden Dolphin‏ - דיבוב קולו של קיולה.
2024: Den of Thieves 2: Pantera‏ – בתפקיד: ניק פלאניגן.
2023: נחיתת חירום – בתפקיד: ברודי טוראנס.
2023: קנדהאר – בתפקיד טום האריס.
2022: נראתה לאחרונה בחיים – בתפקיד: וויל ספאן.
2021: מטרה מאחורי הסורגים – בתפקיד: בוב וידיק.
2020: גרינלנד – בתפקיד: ג'ון גארת'י.
2019: המטרה: שומר הראש – בתפקיד: הסוכן החשאי מייק באנינג.
2018: נעלמים – בתפקיד: ג'יימס דוקאט.
2018: לצוד את האויב – בתפקיד: קפטן ג'ו גלאס.
2018: מאורת הגנבים – בתפקיד: ניק פלאניגן.
2017: הסערה – בתפקיד: ג'ייק לואסון.
2017: גיבור אמריקאי (A Family Man) – בתפקיד: דיין ג'אנסן.
2016: מלחמת האלים – בתפקיד: סאט.
2016: המטרה: לונדון – בתפקיד: הסוכן החשאי מייק באנינג.
2014: הדרקון הראשון שלי 2 – בתפקיד: דיבוב קולו של סטואיק העצום, אביו של היקאפ.
2013: המטרה: הבית הלבן – בתפקיד: הסוכן החשאי מייק באנינג.
2013: סרט 43 – בתפקיד: לפרקון 1/2 (בפרק: יום הולדת שמח).
2012: לשחק עם הלב – בתפקיד: ג'ורג' דראייר.
2012: הגלישה הגדולה במאווריקס – בתפקיד: פרוסטי האנסון.
2011: נשק של תקווה – בתפקיד: סאם צ'יילדרס.
2011: קוריולאנוס – בתפקיד: טולוס אופידיוס.
2010: אקסית במצור – בתפקיד: מיילו בוייד.
2010: הדרקון הראשון שלי – בתפקיד: דיבוב קולו של סטואיק העצום, אביו של היקאפ.
2009: אזרח שומר חוק – בתפקיד: קלייד שלטון.
2009: גיימר – בתפקיד: קייבל.
2009: האמת המכוערת – בתפקיד: מארק צ'אדוויי הכתב השוביניסט.
2008: רוקנרולה – בתפקיד: אחת, שתיים.
2008: האי של נים – בתפקיד: ג'ייק רוזו, אלכס רובר.
2007: התנפצות – בתפקיד: ניל ראנדאל.
2007: נ.ב. אני אוהב אותך – בתפקיד: ג'רי קנדי.
2007: פרפר על ההגה – בתפקיד: ניל ראנדאל.
2007: 300 – בתפקיד: ליאונידאס מלך ספרטה.
2006: חברת הצללים – בתפקיד: פיטר.
2005: ביאוולף וגרנדל (אנ') – בתפקיד: ביאוולף.
2005: המשחק המכריע – בתפקיד: פרנק בורג'י.
2004: פנטום האופרה – בתפקיד: פנטום האופרה.
2004: פרנקי היקר – בתפקיד: הזר.
2003: טיים ליין – בתפקיד: אנדרה מארק.
2003: טומב ריידר 2: סוד החיים – בתפקיד: טארי שארידן.
2002: שלטון האש – בתפקיד: ג'ארי ג'וניור.
2000: דרקולה 2000 –בתפקיד: דרקולה.
1999: עוד נשיקה אחת – בתפקיד: סאם.
1997: מחר לנצח – בתפקיד: המלח הראשי בספינת הוד מלכותה דבונשייר.
1997: הוד מעלתה, הגברת בראון – בתפקיד: ארצ'י בראון.
פילמוגרפיה > כמפיק

ההם שעוקבים (2019)
הערות שוליים

↑  '"`UNIQ--templatestyles-00000000-QINU`"'"Gerard Butler". Hello magazine. נבדק ב-11 במאי 2010. As a youngster the star grew up in a strict Catholic household where a good education was considered paramount to success, however, he failed horribly. {{cite news}}:  (עזרה)
↑  Cinema City – סינמה סיטי, באתר www.facebook.com, 9.10.18, פייסבוק
↑  BBC NEWS Actor Gerard Butler's home destroyed by California wildfire
↑  Margeaux Sippell, Margeaux Sippell,'"`UNIQ--nowiki-00000004-QINU`"'Friends of the Israel Defense Forces Gala Raises Record $60 Million for Soldiers, Variety, ‏2018-11-02'"`UNIQ--nowiki-00000004-QINU`"'(באנגלית)'"`UNIQ--templatestyles-00000005-QINU`"'
↑  אורי קליין,'"`UNIQ--nowiki-00000007-QINU`"'מכתבים לאבא, באתר הארץ, 25 במרץ 2005
| פרס הסרטים והטלוויזיה של MTV לקרב הטוב ביותר |
| --- | --- | --- |
| כללי (1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף " (1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |  |
| מתוסרט  (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |  |
| לא מתוסרט  (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |  |
| --- | --- |
בקרת זהויות :  NLI: 987007425268605171  PLWABN: 9810551408505606  BIBSYS: 4042617  BNE: XX1544911  BnF: cb14084044z (data)  CANTIC: a10855099  GND: 136950825  ISNI: 0000 0001 1456 0410  LCCN: no2004047824  LNB: 000333255  MusicBrainz: 1a2a2f2b-1d13-4c68-820d-34ca16305bf2  NKC: xx0054346  NLA: 42104176  NLK: KAC2020K9133  NTA: 240590821  RERO: 02-A005180358  SNAC: w6pp2r7x  SUDOC: 096198915  VIAF: 119513687   WorldCat (עם VIAF): 119513687
אוקטביה ספנסר

| --- | --- |

אוקטביה ספנסר, 2016
 לידה:  25 במאי 1970 (בת 54) מונטגומרי, אלבמה, ארצות הברית 
 מדינה:  ארצות הברית 
 תקופת הפעילות:  מ-1996 
 מקום לימודים:  אוניברסיטת אובורן  תיכון ג'פרסון דייוויס 
 פרסים והוקרה:  פרס אוסקר לשחקנית המשנה הטובה ביותר (2010)  פרס גילדת שחקני המסך (2012)  פרס גלובוס הזהב (2012)  Hasty Pudding Woman of the Year (2017) 
 פרופיל ב-IMDb
 
אוקטביה לנורה ספנסר (באנגלית: Octavia Lenora Spencer; נולדה ב-25 במאי 1970) היא שחקנית קולנוע וטלוויזיה וסופרת ילדים אמריקאית. ספנסר היא זוכת פרס אוסקר לשחקנית המשנה הטובה ביותר, פרס גלובוס הזהב, פרס באפט"א ופרס גילדת שחקני המסך לשנת 2011 על הופעתה בתפקיד מיני ג'קסון בסרט "העזרה". בשנת 2017 היא קיבלה מועמדות נוספת לפרס אוסקר על תפקידה בסרט "מאחורי המספרים", ובשנת 2018 על תפקידה בסרט "צורת המים". נכון ל-2023, ספנסר היא האישה האפרו-אמריקאית היחידה שהייתה מועמדת לאוסקר פעמיים ברציפות.
ביוגרפיה

ספנסר נולדה במונטגומרי בירת אלבמה שבארצות הברית. למדה משחק כשנתיים ובאוניברסיטת אובורן השלימה תואר ראשון במדעי הרוח.
קריירה

ספנסר החלה את דרכה כשחקנית בהופעה קטנה בסרטו של ג'ואל שומאכר "עת להרוג" לצידה של סנדרה בולוק. לאחר מכן שיחקה בקומדיות "אף פעם לא התנשקה" ו"ביג מאמא" בתור טווילה קרובת משפחתה של ביג מאמא (מרטין לורנס).
בשנת 1999 שיחקה בתפקיד קטן בקומדיית האקשן "הנוכל המבריק" של הבמאי לס מייפילד ובכיכובו של מרטין לורנס.
בשנת 2005 שיחקה בסרט הקומדיה "סלון יופי" בכיכובה של קווין לטיפה.
התגלתה בשנת 2007 בזכות ארבע הופעות אורח שעשתה בסדרה הקומית "בטי" בתפקיד העובדת הסוציאלית גריידי. ספנסר ידועה גם בזכות כישורייה הקומיים ונבחרה בשנת 2009 לאחת מ-25 השחקניות המצחיקות בהוליווד.
ספנסר פרצה לתודעה העולמית לקראת סוף 2011 בדרמה "העזרה" המבוססת על הרומן באותו שם. בסרט הופיעה בתפקיד מיני ג'קסון, עוזרת הבית השחורה והחצופה. ספנסר זכתה על הופעתה בפרס גלובוס הזהב לשחקנית המשנה הטובה ביותר, בפרס באפט"א, בפרס גילדת שחקני המסך ופרס אוסקר לשחקנית המשנה הטובה ביותר. ב-2013 שיחק בסרטו של ראיין קוגלר "תחנת פרוטוויל", בו גם לקחה חלק בהפקת הסרט.
בשנת 2015 שיחקה בסרט הפעולה "מורדים" שמבוסס על ספרה של ורוניקה רות', בסרט גילמה את ג'והנה רייס ושיחקה לצד שיילין וודלי ותיאו ג'יימס. ב-2016 שיחקה בסרט ההמשך, "נאמנים".
בשנת 2016 שיחקה את דורותי ווהן בסרט הדרמה "מאחורי המספרים" לצידן של טראג'י פ. הנסון וג'אנל מונה. ספנסר זכתה לשבחים על משחקה, ואף קיבלה מועמדות לפרס אוסקר לשחקנית המשנה הטובה ביותר, לפרס גלובוס הזהב לשחקנית המשנה הטובה ביותר ולפרס גילדת שחקני המסך.
בשנת 2017 שיחקה בדרמה "חיבור פשוט" בבימויו של מארק ווב, לצד כריס אוונס ולינדזי דאנקן. באותה שנה שיחקה בסרט הדרמה "הבקתה", לצד סם וורת'ינגטון, אליס בראגה ואביב אלוש. באותה שנה גילמה את דמותה של זלדה פולר בסרט "צורת המים" שביים גיירמו דל טורו, ומלווה את גיבורת הסרט, אלייזה (סאלי פילד) אילמת שעובדת במתקן ממשלתי שמתאהבת ביצור אמפיבי שכלוא במעבדה. הסרט היה מועמד ל-13 פרסי אוסקר, בין היתר לספנסר שקיבלה מועמדות לפרס אוסקר לשחקנית המשנה הטובה ביותר, שנה שנייה ברציפות.
בשנת 2018 שיחקה בתור קארן בסרט הדרמה-קומי "פתאום משפחה" בכיכובם של מארק וולברג ורוז ביירן, ואף שימשה כמפיקה בפועל בסרט הדרמה "הספר הירוק" שזכה בשלושה פרסי אוסקר.
בשנת 2019 כיכבה בסרט הדרמה "פנים רבות לאמת" בתפקיד של הרייט וילסון לצד נעמי ווטס וטים רות', וספנסר זכתה לשבחי המבקרים וקיבלה מועמדות לפרס אינדפנדנט ספיריט. בהמשך השנה שיחקה בתפקיד הראשי בסרט האימה "מסיבה סוף". עוד בשנה זו, כיכבה בסדרת הדרמה המשפטית "Truth Be Told"; סדרה מקורית של אפל TV פלוס, בתפקיד של פופי פארנל, כתבת חוקרת שלקחה על עצמה לחקור ולנבור במעשה פשע אמיתי. עוד כיכבו בסדרה; אהרון פול, ליזי קפלן וקייט הדסון, ב-2021 עלתה עונתה השנייה של סדרה.
בשנת 2020 גילמה את דמותה של מאדאם סי ג'יי ווקר במיני סדרה "בזכות עצמה" בנטפליקס, ואף הייתה מועמדת לפרס אמי על תפקידה.
בשנת 2025 היא צפויה לדבב בסרט "דרדסים".
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | 413 Hope St. | יועצת עבודה | פרק: "Pilot" |
| 1998 | מואישה | גלוריה אקהארט | פרק: "Teacher" |
| 1998 | To Have & to Hold | פקידה | פרק: "Right My Fire" |
| 1998 | ER | מריה ג'ונס | פרק: "Hazed and Confused" |
| 1999 | Brimstone | אחות | פרק: "Faces" |
| 1999 | לנסקי | אוולין | סרט טלוויזיה של HBO |
| 1999 | L.A. Doctors | נהגת אוטובוס | פרק: "Forty-Eight Minutes" |
| 1999 | שיקגו הופ | ג'יין | פרק: "Oh What a Piece of Work Is Man" |
| 1999 | רוזוול | אחות | פרק: "Leaving Normal" |
| 1999 | תיקים באפלה | האחות אוקטביה | פרק: "Millennium" |
| 2000 | Missing Pieces | אורחת | סרט טלוויזיה |
| 2000 | תהרוג אותי וזהו | אחות | פרק: "Finch on Ice" |
| 2000 | בקר | מוכרת כרטיסים | פרק: "One Wong Move" |
| 2000 | מלקולם באמצע | קופאית | פרק: "High School Play" |
| 2000 | עיר של מלאכים | האחות ברניס | 5 פרקים |
| 2001 | ככה זה בחיים | אחות | פרק: "Jimmy's Got a Gun" |
| 2001 | Any Day Now | אמא מודאגת | פרק: “Don’t Give Up” |
| 2001 | Follow the Stars Home | הילדי | סרט טלוויזיה של CBS |
| 2001 | דארמה וגרג | גלוריה | פרק: "Wish We Weren't Here" |
| 2002–2001 | הכרוניקה | רובי ריידל | 6 פרקים |
| 2002–2001 | טיטוס | מיס אליס הייז | 2 פרקים |
| 2002 | Little John | מלצרית | סרט טלוויזיה |
| 2002 | Presidio Med | שריל וושינגטון | "Do No Harm" |
| 2002, 2005 | NYPD Blue | דונה / אלאונור ג'קסון | 2 פרקים |
| 2005–2004 | לקס | דיילת | 6 פרקים |
| 2005 | CSI: ניו יורק | עובדת רווחה | פרק: "On the Job" |
| 2005 | מדיום | מִשׁפְּטָנית | פרק: "Judge, Jury and Executioner" |
| 2006 | האף | דימיטריה | פרק: "Red Meat" |
| 2006 | Standoff | פקידה | פרק: "Pilot" |
| 2007-2006 | The Minor Accomplishments of Jackie Woodman | שריל / מאבטחת | 4 פרקים |
| 2007 | בטי | קונסטנס גריידי | 4 פרקים |
| 2007 | Halfway Home | סרניטי ג'ונסון | תפקיד ראשי; 10 פרקים |
| 2008 | המכשפים מווייברלי פלייס | ד"ר איווליני | 2 פרקים |
| 2008 | CSI | שרי | פרק: "Drops' Out" |
| 2008 | המפץ הגדול | עובדת חברה | פרק: "The Euclid Alternative" |
| 2009 | Worst Week | אחות | פרק: "The Epidural" |
| 2009 | בית הבובות | פרופסור ג'קי | פרק: "Echoes" |
| 2009 | מצדי המתרס | ארווינה ווטקינס | 5 פרקים |
| 2010 | הות'ורן | אמילי טומפקינס | פרק: "Afterglow" |
| 2013 | רוק 30 | עצמה | פרק: "Game Over" |
| 2013 | אבא אמריקאי | שונטיבה | דיבוב; פרק: "For Black Eyes Only" |
| 2013 | קרא לי משוגעת | ד"ר ננסי | סרט טלוויזיה של Lifetime |
| 2015–2013 | ממי | רג'ינה טומפקינס | 9 פרקים |
| 2015–2014 | רד בנד סוסייטי | דינה ג'קסון | 13 פרקים |
| 2015 | היסטוריה שתויה | הארייט טאבמן | פרק: "Spies" |
| 2019 | שחור-כזה | עצמה | פרק: "Black History Month" |
| 2023–2019 | למען האמת (אנ') | פופי פארנל | תפקיד ראשי (3 עונות); 28 פרקים גם מפיקה בפועל  |
| 2020 | בזכות עצמה | מאדאם סי ג'יי ווקר | תפקיד ראשי; מיני-סדרה גם מפיקה בפועל  מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2020) |
הערות שוליים

↑  '"`UNIQ--templatestyles-00000000-QINU`"'Jeff Sneider (14 בנובמבר 2013). "Cory Hardrict to Star in 'Car Dogs' With George Lopez, Octavia Spencer (Exclusive)". The Wrap. {{cite web}}:  (עזרה)
| --- | --- |
בקרת זהויות :  NLI: 987007449900705171  PLWABN: 9811714641405606  BIBSYS: 12010158  BNE: XX5321599  BnF: cb166846934 (data)  CiNii: DA19734644  GND: 1023017202  ISNI: 0000 0000 4816 3993  LCCN: no2005028865  MusicBrainz: 9a108d58-05e1-464d-bd0f-11da73d560ca  NKC: xx0156665  NLK: KAC2020L6969  NTA: 410529028  SUDOC: 176603395  VIAF: 14499626   WorldCat (עם VIAF): 14499626
נורמן בנגרטר

נורמן הווארד בנגרטר (באנגלית: Norman Howard Bangerter‏; 4 בינואר 1933 – 14 באפריל 2015) היה פוליטיקאי אמריקאי, מושל מדינת יוטה בין השנים 1985–1993. בעת היבחרו לתפקיד, היה הראשון שנבחר למושל יוטה מטעם המפלגה הרפובליקנית מאז 1965.
ביוגרפיה

בנגרטר נולד בגריינג'ר שביוטה (וסט ואלי סיטי (אנ') דהיום), בנם של ויליאם הנרי בנגרטר ואיזבל בודן. הורי אביו היגרו לארצות הברית משווייץ, ואילו אמו הייתה ממוצא אנגלי. אחיו הבכור, ויליאם גרנט, היה חבר בכיר בהנהגת כנסיית ישו המשיח של קדושי אחרית הימים. ב-18 באוגוסט 1953 נישא בנגרטר לקולין מונסון, ולשניים נולדו במרוצת השנים שישה ילדים. אחרי שלמד באוניברסיטת יוטה ובאוניברסיטת בריגהאם יאנג, שירת בנגרטר בצבא ארצות הברית בשנים 1953–1954, ימי מלחמת קוריאה.
טרם כניסתו אל הפוליטיקה של ארצות הברית, ייסד בנגרטר חברת בנייה שהתמחתה בבניית בתי מגורים. בשנים 1975–1985 היה חבר בבית הנבחרים המדינתי של יוטה, ובארבע שנים מתוכן היה יושב ראש בית הנבחרים (1981–1985). במהלך בחירות 1984 בארצות הברית נבחר לתפקיד מושל יוטה, והושבע לתפקידו כמושל ב-7 בינואר 1985.
במהלך כהונתו כמושל טיפל בנגרטר בשיטפונות של ימת המלח הגדולה ויובליה באמצעות אישור הפעלתן של משאבות גדולות בסכום בן כ-60 מיליון דולר אמריקני, אשר יצרו תעלות למים עודפים מימת המלח הגדולה אל מישורי המלח של בונוויל (אנ'). תחילה היה מיזם זה מוצלח, אך כעבור זמן מה עורר מחלוקת ציבורית כאשר מפלס המים של הימה ירד בשנים שלאחר מכן, וחלק ממבקריו של בנגרטר ראו במשאבות בזבוז כספי ציבור. בבחירות 1988 נבחר לתקופת כהונה שנייה, ולתקופה מסוימת היה סגן יו"ר ויושב ראש אגודת המושלים של מערב ארצות הברית. בראשית 1993 סיים את תפקידו כמושל המדינה.
לאחר פרישתו מהחיים הציבוריים שב בנגרטר לנתיבתו המקצועית בעולם הבנייה וכיהן במשך שלוש שנים כנשיא המיסיון של הכנסייה המורמונית ביוהנסבורג שבדרום אפריקה, בין השנים 1996–1999. ב-14 באפריל 2015 לקה בנגרטר בשבץ מוחי ומאוחר יותר נפטר בגיל 82.
הערות שוליים

↑  Norman Bangerter, former Utah governor, dies at 82, באתר וושינגטון פוסט, 15 באפריל 2015 (באנגלית)'"`UNIQ--templatestyles-00000004-QINU`"'
↑  Former Utah Governor Norman H. Bangerter dies at 82, באתר ABC4‏, 14 באפריל 2015 (באנגלית)'"`UNIQ--templatestyles-00000004-QINU`"'
↑  Former Gov. Norm Bangerter dies after suffering stroke, באתר Deseret News‏, 15 באפריל 2015 (באנגלית)'"`UNIQ--templatestyles-00000004-QINU`"'
| --- | --- |
בקרת זהויות :  GND: 1192348257  ISNI: 0000 0000 4297 3178  LCCN: n93066358  SNAC: w6253pn3  VIAF: 18895121   WorldCat (עם VIAF): 18895121
וופי גולדברג

| --- | --- |

וופי גולדברג (1998)
 לידה:  13 בנובמבר 1955 (בת 69) ניו יורק, ניו יורק, ארצות הברית 
 שם במה:  וופי גולדברג
 שם לידה:  Caryn Elaine Johnson 
 סוגה מועדפת:  סאטירה פוליטית, הומור יבש, insult comedy, character comedy, סאטירה, קומדיה מוזיקלית, קומדיה הבחנתית, קומדיה שחורה, עיתונות סאטירית, הומור סוריאליסטי 
 מדינה:  ארצות הברית ארצות הברית
 תקופת הפעילות:  מ-1981 
 עיסוק:  מפיקה, קומיקאית, זמרת, סופרת ומנחה בתוכנית ראיונות
 מקום לימודים:  אוניברסיטת ניו יורק  תיכון וושינגטון אירווינג  סטודיו אייץ' בי 
 בן או בת זוג:  Alvin Martin (1973–1979)  David Claessen (1986–1988)  Lyle Trachtenberg (1994–1995)   פרנק לנגלה (1995–2000) 
 צאצאים:  Alex Martin 
 פרסים והוקרה:  פרס אוסקר לשחקנית המשנה הטובה ביותר (1989)  פרס Vanguard (1999)  Hasty Pudding Woman of the Year (1993)  פרס גראמי לאלבום הקומדיה הטוב ביותר (1986)  פרס סאטורן לשחקנית המשנה הטובה ביותר (1991)  פרס באפט"א לשחקנית הטובה ביותר (1990)  Daytime Emmy Award for Outstanding Entertainment Talk Show Host (2009)  אגדות דיסני (2017)  פרס קריסטל (2001)  פרס גלובוס הזהב (1986)  פרס מארק טוויין להומור אמריקני (2001)  פרס עולם התיאטרון (1985)  פרס אמי  פרס גראמי  פרס ליגת הדרמה  דוקטור לשם כבוד מאוניברסיטת ברנדייס  פרס דרמה דסק  כוכב בשדרת הכוכבים בהוליווד  פרס טוני 
 פרופיל ב-IMDb
 חתימה:   
 
וופי גולדברג בהפגנה למען שוויון זכויות בשנת 2008
קרין איליין ג'ונסון (באנגלית: Caryn Elaine Johnson; נולדה ב-13 בנובמבר 1955), המוכרת בשם הבמה וופּי גולדברג (Whoopi Goldberg), היא שחקנית קולנוע, זמרת, מפיקה, קומיקאית, סופרת, פעילה פוליטית ומנחה בתוכנית ראיונות אמריקאית.
בתפקידה הראשון בקולנוע גולדברג גילמה את סילי בסרט "הצבע ארגמן" (1985). הופעתה בסרט זה זיכתה אותה במועמדות לפרס אוסקר לשחקנית הטובה ביותר וזכייה ראשונה של שחקנית אפרו-אמריקאית בפרס גלובוס הזהב לשחקנית הטובה ביותר - סרט דרמה. ב-1990 גילמה את אודה מיי בראון, מדיום המנסה לעזור לרוח רפאים לגלות את תעלומת מותו ולנקום באשמים, בסרט "רוח רפאים". הופעתה בסרט זה זיכתה אותה בפרס אוסקר לשחקנית המשנה הטובה ביותר ובפרס גלובוס הזהב לשחקנית המשנה הטובה ביותר - סרט קולנוע. היא גם שיחקה בסרטים: "הנזירות בלוז", "הנזירות בלוז 2", "מלך האריות", "תוצרת אמריקה", "סטלה חוזרת לעניינים", "נערה בהפרעה" ו"מיליונר מי שגומר ראשון". היא קיבלה ביקורות מהללות על תפקידיה בסדרה "מסע בין כוכבים: הדור הבא" בתור גווינן ובסרט "ג'ק פלאש המקפץ" בתור טרי דוליטל.
גולדברג הייתה מועמדת ל-13 פרסי אמי על עבודתה בטלוויזיה. היא הייתה המפיקה של שעשועון הטלוויזיה "תשע בריבוע" משנת 1998 עד 2004. משנת 2007 היא מנחה בתוכניות הראיונות "The View". סך הכל, היא זכתה בפרס גראמי, בשני פרסי אמי, בשני פרסי גלובוס הזהב, בפרס טוני (עבור הפקה) ובפרס אוסקר. בנוסף היא זכתה בפרס באפט"א וכובדה בכוכב בשדרת הכוכבים של הוליווד.
גולדברג היא אחת מהאישים הבודדים (נכון ל-2022 - 17 אנשים) אשר זכו בפרסי אוסקר, אמי, טוני וגראמי. כמו כן היא האפרו-אמריקאית השנייה אשר זכתה באוסקר אחרי האטי מקדניאל שזכתה 51 שנה לפניה.
קורות חיים

גולדברג נולדה בשם קרין איליין ג'ונסון (Caryn Elaine Johnson) במנהטן, ניו יורק למשפחה אפרו-אמריקאית. אימה הייתה אמה האריס מורה ואחות, ואביה היה רוברט ג'יימס ג'ונסון איש דת נוצרי-בפטיסטי. אביה עזב את ביתם בצעירותה, ויחד עם אחיה היא גדלה בחסות אימם במשפחה חד-הורית ובמצב כלכלי רעוע. למדה בבית ספר קתולי. היא מצאה נחמה בהופעות ילדים במרכזי קהילה סמוכים למגוריה.
בשנותיה הראשונות עבדה במספר עבודות מזדמנות לפני שהחליטה לנסות את מזלה בקריירת משחק ונסעה להוליווד. בתחילה עבדה כאמנית סטנד-אפ ובתפקידים קטנים ומזדמנים. בתקופה זו החלה להשתמש בשם הבמה המוכר כיום - וופי גולדברג. היא בחרה בכינוי "וופי גולדברג", כיוון ש"וופי קושין" (whoopee cushion, כרית שעושה רעש של נפיחות) היה דבר שתמיד הצחיק אותה, וכיוון שאימה אמרה לה כששמעה על רצונה לנסות את מזלה בתחום הבידור בהוליווד שהיא לא תצליח אם לא יהיה לה שם יהודי, היא בחרה בשם "גולדברג".
קריירה > קריירה כשחקנית

גולדברג הגיעה לפריצת הדרך שלה כאשר הבמאי מייק ניקולס הציע להעלות את הצגת היחיד שלה "The Spooky Show" בברודוויי, שם זכתה להצלחה רבה. הופעתה תפסה את עינו של סטיבן ספילברג וזה הציע לה את תפקיד ראשי בסרטו "הצבע ארגמן". גולדברג הסכימה להצעתו והופיעה בסרט בתפקיד הראשי. כאשר הסרט יצא ב-1985 הוא הפך לחביב המבקרים והקהל וזיכה את גולדברג בפרס גלובוס הזהב לשחקנית הטובה ביותר - סרט דרמה (הראשון והיחיד לשחקנית אפרו-אמריקאית) ובמועמדות לפרס אוסקר לשחקנית הטובה ביותר.
גולדברג המשיכה להופיע במספר סרטים וסדרות טלוויזיה אשר זכו גם הם להצלחה, כמו סרט הקולנוע "ג'ק פלאש המקפץ" ב-1985, שבוים על ידי פני מרשל. במשך השנים הבאות היא שיחקה בסרטים "הפורצת מסן פרנסיסקו", "יופי קטלני" ו"הטלפון" שלא היוו הצלחה כמו סרטיה הראשונים. בשנת 1988 היא שיחקה בסרט "הלב של קלרה" שעליו היא קיבלה ביקורות מהללות. בסוף שנות ה-80 היא השתתפה לצד אמנים כמו רובין ויליאמס ובילי קריסטל בתוכניות הטלוויזיה "Comic Relief USA".
בשנת 1990 היא שיחקה בסיטקום "Bagdad Cafe" של רשת CBS. באותה שנה היא גם שיחקה בסרטים "ארוכה הדרך הביתה" ו"רוח רפאים". הופעתה בסרט האחרון בתפקיד משנה זיכתה אותה בפרס אוסקר לשחקנית המשנה הטובה ביותר על משחקה כאודה מיי, מדיום צבעונית שמתקשרת עם אהובה המנוח של מולי (דמי מור). גולדברג הפכה לשחקנית האפרו-אמריקאית השנייה שזכתה בפרס זה לאחר 51 שנים מהזוכה האחרונה.
לאחר מכן הופיעה במספר פרקים בסדרת המדע הבדיוני "מסע בין כוכבים: הדור הבא" ובסרט "בועות של אהבה". בשנת 1992 היא שיחקה בסרט "הנזירות בלוז" שגרף למעלה מ-200 מיליון דולר וזיכה אותה במועמדות לפרס גלובוס הזהב לשחקנית הטובה ביותר - סרט קומדיה או מוזיקלי. במשך השנים הבאות היא שיחקה בכמה סרטים נוספים כמו "הנזירות בלוז 2" (1993), "מלך האריות" (1994) ו"גברים בצד" (1995). בשנת 1994 היא הנחתה בפעם הראשונה את טקס האוסקר, מה שהפך אותה לאישה האפרו-אמריקאית הראשונה שהגיעה להישג זה. בנוסף, היא הפכה לאישה הראשונה שהנחתה את הטקס בגפה. את הטקס היא הנחתה גם בשנים 1996, 1999 ו-2002. במהלך צילומי הסרט "אדי" היא החלה לצאת עם עמיתה, השחקן פרנק לנגלה.
בסוף שנות ה-90 ותחילת שנות ה-2000 גולדברג שיחקה בסרטים מצליחים כמו "סינדרלה" (1997), "סטלה חוזרת לעניינים" (1998), "נערה בהפרעה" (1999), "ממלכת השמיים" ו"מיליונר מי שגומר ראשון" (שניהם בשנת 2001). היא החלה לדבב ולהופיע בסדרות טלוויזיה כמו "אוטובוס הקסמים". בשנת 1998 עד 2002 היא החלה להפיק ולהשתתף בשעשועון הטלוויזיה "תשע בריבוע" שעליו היא הייתה מועמדת לארבעה פרסי אמי. ביום הולדתה ה-48 היא קיבלה כוכב בשדרת הכוכבים של הוליווד. בנוסף, היא המשיכה להפיק ולשחק בסדרות טלוויזיה. בשנת 2005 היא הופיעה בתיאטרון בברודוויי בהצגת יחיד לכבוד 20 שנים לפריצתה.
בשנת 2001 היא הנחתה טקס מיוחד לכבוד יובל לסיטקום "לוסי אהובתי". בטקס כובדו לוסיל בול, דסי ארנאס ומשתתפי הסדרה. בשנת 2004 היא הודחה מהקמפיין של ג'ון קרי לנשיאות ארצות הברית עקב הערה סקסיסטית כלפי ג'ורג' ווקר בוש. בשנת 2008 היא החלה להנחות תוכנית רדיו סאטירית בשם "Wake Up With Whoopi". באותה שנה היא הפיקה את בתיאטרון את המחזמר "הנזירות בלוז: המחזמר".
גולדברג הופיעה במספר סדרות ותוכניות בתפקידי אירוח בהן; "מטבחי הגיהנום", "צעצוע של סיפור 3", "רוק 30", "מקום טוב באמצע", "Glee", "פרברי הגיהנום", "שוטרים בדם".